Vene noored korraldasid Šveitsis purjus peaga tänavakihutamise. Kuid mitte lihtsalt kihutamise vaid tõelise äkšn'i, mis johtus vene klassikalisest vanasõnast - "jesli varavat - tak miljon, a jesli jeb*** - tak už korolevu" (vabatõlge - "Kui juba varastada, siis vähemalt miljon. Aga kui teha ***, siis juba kuningannaga")    Erinevate, nii vene kui ka eesti meediakanalid teatavad, et 20ndates eluaastates vene  noored laenutasid Šveitsis hulga superautosid sh. Bugatti Veyroni, Lamborghini Murcielago, Mercedes McLaren SLRi ja Porsche, tarbisid alkoholi ning hakkasid tänavatel võidu kihutama.    Joobes Lambojuht sööstis linnasisesel kiirteel 220 km/h liikudes otsa VW Golfile. Ohvriks langenud 70-aastane Volkswageni juht sai raskeid peatraumasid ning on kriitilises seisus haiglaravil tänaseni, vahendab RIA Novosti.    Superautovaenulikus Šveitsis on sovrijoobe tolerants 0,8 g/l. Lamborghiniga  kihutanud ning kergete vigastustega pääsenud 22-aastase venelase veres tuvastati aga 1,1 g/l, kirjutab The Tribune de Geneve.    Ülejäänud hoolimatus tänavarallis osalenud autod põgenesid sündmuskohalt, ent hiljem selgus, et neidki roolisid vene rahvusest 20-25 aastat vanad isikud. Avarii teinud noormehel on küll Šveitsi elamisluba, ent Vene juhiluba, mis Šveitsis ei kehti.    Kolm põgenenud sõpra said süüdistuse avariis kannatada saanud isikute aitamisest hoidumises. Kohalik Venemaa  konsulaarametnik ei kommenteerinud asjaosaliste rahvust, lisades, et Šveitsis kutsutakse kõiki vene keelt pruukivaid inimesi venelasteks.